Zakir Naik

Zakir Naik (Hindi: ज़ाकिर अब्दुल करीम नायक; lair 18 Oktober, 1965) ya iku ulama uga dhokter kang éntuk gelar Bachelor of Medicine and Surgery (MBBS) saka Maharashtra-India. Zakir Naik ya iku pangadeg lan Présidhèn Islamic Research Foundation (IRF) — sawijining organisasi nirlaba kang duwé lan nyiaraké jaringan saluran TV gratis Peace TV saka Mumbai, India.

Jeneng 
Zakir Naik duwé jeneng dawa Zakir Abdul Karim Naik.

Lair 
Zakir Naik lair 18 Oktober 1965. Sakawit 1991 dhèwèké dadi ulama kang mèlu ing dakwah Islam lan perbandhingan agama. Dhèwèké ngomong manawa ancasé ya iku nggugah manèh dhasar-dhasar wigati Islam kang akèh-akèhé remaja Muslim ora sadhar utawa mung sithik paham ing njero kontèks modhèrnitas.

Karir 
Naik wis nganakaké akèh debat lan sesorah ing kabèh donya, lumrahé dianakaké ing Mumbai, India, lan saben taun sakawit 2007 dhèwèké mimpin “Konferensi Damai” 10 dina ing Somaiya Ground, Sion, Mumbai karo cendhekiawan liya, kalebu pulitikus Malaysia, Anwar Ibrahim taun 2008.

Taun 2004, Naik lunga menyang Selandia Baru lan kutha krajan Australia saka undangan "Islamic Information and Services Network of Australia".

Ing terbitan 22 Fèbruari 2009, Indian Express gawé dhaftar “100 Wong India Paling Kuwat 2009″ ing antarané semilyar pendhudhuk India. Zakir Naik dadi peringkat 82. Ing dhaftar mirunggan “10 Guru Spiritual Paling Apik India”, Zakir Naik ing peringkat 3, sawisé Baba Ramdev lan Sri Sri Ravi Shankar, dadi siji-sijiné Muslim ing dhaftar iki.

Cathetan sikil

Pranala njaba 
 Islamic Research Foundation  (situs resmi)
 Peace TV (situs resmi)
 Here’s Zakir Naik, ‘Fundamentalist, not Fanatic’ Mumbai Newsline
 How Should Indians Treat Zakir Naik ?
 Zakir Naik's All Video Debates and Lectures

Lair 1965
Wong urip
Cendekiawan Muslim
Muslim India
Tokoh saka Mumbai
Alumni Universitas Mumbai